গ্যাস সিলিন্ডার ব্লাস্ট করে আহত ৫, দুজনকে কলকাতায় স্থানান্তর

উত্তর ২৪ পরগনা: উত্তর ২৪পরগনা (North 24 Pargana) বসিরহাট (Bashirhat) মহকুমার বাদুড়িয়া থানার (Baduria Thana) বাগজোলা এলাকার (Bagjola Area) ঘটনা। গতকাল রাতে বাগজোলা এলাকায় ভাঙাচোরা বিক্রির দোকানের পাশে একটি দোকানে গ্যাসের সিলিন্ডারটি (Gas cylinder) ব্লাস্ট (Blust) হয় । সেই সময় সেখানেই উপস্থিত পাঁচ জন আহত হয় ।

তাদেরকে তড়িঘড়ি উদ্ধার করে প্রথমে রুদ্রপুর হাসপাতাল এবং সেখান থেকে কলকাতায় স্থানান্তরিত করা হয়েছে। এদের মধ্যে দুজনের অবস্থা আশঙ্কাজনক। আগুন ছড়িয়ে পড়ে পাশের ভাঙাচোরা বিক্রির দোকানে ।

ঘটনাস্থলে দমকলের একটি ইঞ্জিন এসে আগুন নিয়ন্ত্রণে আনে এবং বাদুড়িয়া থানার পুলিশ ঘটনাস্থলে উপস্থিত হয়।

আরও পড়ুন: খাস কলকাতায় বিপুল অস্ত্র উদ্ধার, শিয়ালদা স্টেশনে আগ্নেয়াস্ত্র সহ ধৃত যুবক

তবে আহতদের ছবি তুলতে গেলে ছবি তুলতে দেওয়া হয়নি। ছবি তুলতে না দেওয়ার কারণ কি ? সে বিষয়ে প্রশ্ন থেকেই যাচ্ছে ।

পুরো ঘটনার তদন্তে নেমেছে বাদুড়িয়া থানার পুলিশ – এই দোকানে কিভাবে গ্যাসের সিলিন্ডার আসল ? বা সেই গ্যাসের সিলিন্ডার কি কাজে ব্যবহার হত ? সেখানে গ্যাসের সিলিন্ডার ব্যবহার করার অনুমতি আছে কিনা ? বা গ্যাসের সিলিন্ডারের অনুমতি থাকলেও অগ্নি নির্বাপক ব্যবস্থা ছিল কিনা ?

তবে ক্যামেরার সামনে মুখ না খুললেও স্থানীয় সূত্রে জানা গেছে-এই দোকানে অবৈধভাবে গ্যাসের ব্যবসা হতো, বিভিন্ন গ্যাসের অটো, গ্যাসের মারুতি গাড়ি সহ গ্যাসচলিত অন্য গাড়িতে এখানে অবৈধভাবে গ্যাস ভরে দেওয়া হত। তবে পুরো বিষয়টি খতিয়ে দেখছে বাদুড়িয়া থানার পুলিশ।